Document ID: 32008D0935

KOMISSION PÄÄTÖS,
tehty 5 päivänä joulukuuta 2008,
yhteisön taloudellisesta tuesta Belgiassa ja Italiassa sijaitsevalle komission Yhteiselle tutkimuskeskukselle tiettyjä Euroopan parlamentin ja neuvoston asetuksen (EY) N:o 882/2004 mukaisesti toteutettavia toimia varten vuodeksi 2009
(tiedoksiannettu numerolla K(2008) 7702)
(Ainoastaan hollannin-, italian- ja ranskankieliset tekstit ovat todistusvoimaisia)
(2008/935/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 32 artiklan 7 kohdan,
sekä katsoo seuraavaa:
(1)
Elintarvike- ja rehuvalvonnan alalla toimiville yhteisön vertailulaboratorioille voidaan myöntää yhteisön taloudellista tukea tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (2) 28 artiklan mukaisesti.
(2)
Isprassa, Italiassa, sijaitseva Euroopan komission Yhteinen tutkimuskeskus mainitaan asetuksen (EY) N:o 882/2004 liitteessä VII yhteisön vertailulaboratoriona elintarvikkeiden kanssa kosketuksiin joutuvia aineita varten sekä muuntogeenisiä organismeja varten. Geelissä, Belgiassa, sijaitseva Euroopan komission Yhteinen tutkimuskeskus mainitaan asetuksen (EY) N:o 882/2004 liitteessä VII yhteisön vertailulaboratoriona rehuissa ja elintarvikkeissa esiintyviä raskasmetalleja varten sekä mykotoksiineja ja polysyklisiä aromaattisia hiilivetyjä (PAH) varten.
(3)
Yhteinen tutkimuskeskus ja terveys- ja kuluttaja-asioiden pääosasto ovat molemmat komission yksiköitä, ja niiden välisistä suhteista tehdään vuosittain hallinnollinen sopimus, johon liittyy työohjelma ja sen talousarvio.
(4)
Yhteisön vertailulaboratorioiden vuotta 2009 koskevat työohjelmat ja niitä vastaavat talousarviolaskelmat on arvioitu Yhteisen tutkimuskeskuksen osalta.
(5)
Yhteisön taloudellista tukea olisi myönnettävä Geelissä, Belgiassa, ja Isprassa, Italiassa, sijaitsevan Euroopan komission Yhteisen tutkimuskeskuksen tiettyjä toimia varten asetuksen (EY) N:o 882/2004 mukaisesti. Yhteisön taloudellisen tuen olisi oltava 100 prosenttia tukikelpoisista kustannuksista, sellaisina kuin ne on komission asetuksessa (EY) N:o 1754/2006 (3) määritelty.
(6)
Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (4) 3 artiklan 2 kohdan a alakohdan mukaisesti eläintautien hävittämistä ja seurantaa koskevat ohjelmat (eläinlääkintätoimenpiteet) rahoitetaan Euroopan maatalouden tukirahastosta (maataloustukirahastosta). Lisäksi asetuksen 13 artiklan toisessa kohdassa säädetään, että asianmukaisesti perustelluissa poikkeustapauksissa päätöksessä 90/424/ETY tarkoitettujen toimenpiteiden ja ohjelmien ollessa kyseessä jäsenvaltioille ja maataloustukirahaston tukea saaville tuensaajille hallinto- ja henkilöstökustannuksista aiheutuvat menot rahoitetaan maataloustukirahastosta. Varainhoidon valvonnan osalta sovelletaan asetuksen (EY) N:o 1290/20059, 36 ja 37 artiklaa.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Myönnetään yhteisön taloudellista tukea seuraaville Isprassa, Italiassa, sijaitsevan Euroopan komission Yhteisen tutkimuskeskuksen, jäljempänä ’laboratorio’, asetuksen (EY) N:o 882/2004 32 artiklan 1 kohdan mukaisesti toteutetuille toimille sekä kyseisiä toimia käsittelevien seminaarien järjestämiselle 1 päivän tammikuuta 2009 ja 31 päivän joulukuuta 2009 väliseksi ajaksi:
1)
elintarvikkeiden kanssa kosketuksiin joutuvia aineita koskevat toimet; tuki saa olla enintään 180 003 euroa;
2)
kyseisen laboratorion järjestämät seminaarit, joissa käsitellään 1 kohdassa tarkoitettuja toimia; tuki saa olla enintään 75 947 euroa;
3)
muuntogeenisiin organismeihin liittyvät toimet; tuki saa olla enintään 13 388 euroa;
4)
kyseisen laboratorion järjestämät seminaarit, joissa käsitellään 3 kohdassa tarkoitettuja toimia; tuki saa olla enintään 61 440 euroa.
2 artikla
Myönnetään yhteisön taloudellista tukea seuraaville Geelissä, Belgiassa, sijaitsevan Euroopan komission Yhteisen tutkimuskeskuksen, jäljempänä ’laboratorio’, asetuksen (EY) N:o 882/2004 32 artiklan 1 kohdan mukaisesti toteutetuille toimille sekä kyseisiä toimia käsittelevien seminaarien järjestämiselle 1 päivän tammikuuta 2009 ja 31 päivän joulukuuta 2009 väliseksi ajaksi:
1)
rehuissa ja elintarvikkeissa esiintyviä raskasmetalleja koskevat toimet; tuki saa olla enintään 250 000 euroa;
2)
kyseisen laboratorion järjestämät seminaarit, joissa käsitellään 1 kohdassa tarkoitettuja toimia; tuki saa olla enintään 25 000 euroa;
3)
mykotoksiineihin liittyvät toimet; tuki saa olla enintään 230 000 euroa;
4)
kyseisen laboratorion järjestämät seminaarit, joissa käsitellään 3 kohdassa tarkoitettuja toimia; tuki saa olla enintään 22 000 euroa;
5)
polysyklisiin aromaattisiin hiilivetyihin (PAH) liittyvät toimet; tuki saa olla enintään 232 000 euroa;
6)
kyseisen laboratorion järjestämät seminaarit, joissa käsitellään 5 kohdassa tarkoitettuja toimia; tuki saa olla enintään 22 000 euroa.
3 artikla
Edellä 1 ja 2 artiklassa tarkoitettu yhteisön taloudellinen tuki on 100 prosenttia tukikelpoisista kustannuksista, sellaisina kuin ne on asetuksessa (EY) N:o 1754/2006 määritelty.
4 artikla
Tämä päätös on osoitettu seuraaville:
-
Elintarvikkeiden kanssa kosketuksiin joutuvien aineiden osalta: Yhteinen tutkimuskeskus, Kuluttajien terveyden ja kuluttajansuojan laitos, Fyysisen ja kemiallisen altistumisen yksikkö, TP 260, Via E. Fermi 1, 21020 Ispra (Italia).
-
Muuntogeenisten organismien osalta: Yhteinen tutkimuskeskus, Kuluttajien terveyden ja kuluttajansuojan laitos, Bioteknologian ja muuntogeenisten organismien yksikkö, Via E. Fermi 1, 21020 Ispra (Italia).
-
Raskasmetallien osalta: Yhteinen tutkimuskeskus, Retieseweg 111, 2440 Geel (Belgia).
-
Mykotoksiinien osalta: Yhteinen tutkimuskeskus, Retieseweg 111, 2440 Geel (Belgia).
-
Polysyklisten aromaattisten hiilivetyjen (PAH) osalta: Yhteinen tutkimuskeskus, Retieseweg 111, 2440 Geel (Belgia).
Tehty Brysselissä 5 päivänä joulukuuta 2008.

Labels: 19
7
0
6
18